Cecilia Francis

Cecilia Francis (født 17. september 1996) er en nigeriansk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 100 meter stafett uten å vinne medalje.

Hun fikk gull på 4 x 100 meter stafett under Afrikalekene 2015.

Idrettskarriere

2013 
Francis deltok i Ungdomsafrikamesterskapet i friidrett 2013, og løp der inn til sølv på 100 meter og gull på medleystafetten, men testet positivt for anabole steroider og ble diskvalifisert. Hennes trener, Abass Rauf, ble utestengt for alltid, fordi han hadde tatt henne med til en lege som ga henne injeksjoner, uten å fortelle henne hva injeksjonen var. Tidligere OL-mester Lee Evans, som var hennes rådgiver i denne perioden, fikk også fire års utestengelse.

2015 
Hun fikk bronse på 100 meter under det nigerianske mesterskapet i friidrett i 2015, og kom på sjetteplass på 200 meter. Under VM i friidrett 2015 i Beijing, deltok hun på 4 × 100 meter stafett, men Nigeria ble diskvalifisert etter at Tosin Adeloye testet positivt for doping en måned før VM, dette ble kunngjort i juli 2016. Hun deltok i Afrikalekene 2015, og fikk der gull på 4 x 100 meter stafett, og individuelt kom hun på femteplass på 100 meter.

2016 - 2021 
Francis kom på sjuendeplass på 100 meter under det nigerianske mesterskapet i 2016, og hun kom på niendeplass totalt på 200 meter, der det ble arrangert to finaleheat. Under det nigerianske mesterskapet i 2017 kom hun på åttendeplass på 100 meter, og i 2019 kom hun på sjuendeplass på 100 meter.

Referanser

Eksterne lenker 
 
  Middle Tennessee State University - Cecilia Francis

Nigerianske sprintere
Deltakere under VM i friidrett 2015
Fødsler i 1996
Dopingsaker i friidrett
personer fra Lagos